L'ocupació hotelera a Gandia s'acosta al 90% en la segona quinzena de maig
08 juny 2022

## L'ocupació hotelera a Gandia s'acosta al 90% en la segona quinzena de maig08 juny 2022Última actualització: 08 juny 2022

![](../gestion/img/ea9d59e21cac94fa3d431cf7f57b43deb7f91c5fdbe41a0109d6589098d8316a.jpg)  
  

L’ocupació hotelera durant la segona quinzena del mes de maig a Gandia ha sigut d’un 86,5%, segons els informes que elabora la patronal hotelera de Benidorm “Hosbec”. Un índex d’ocupació que supera el de la província de València (86,3%), Benidorm (83,6%) i Costa Blanca (73,2%); a banda de sobrepassar en un 7,4% l'ocupació de la primera quinzena.

Les dades s’acosten a la normalitat de l’any 2019 –abans de la pandèmia-. A diferència de les dos últimes temporades estivals, no hi haurà restriccions en quant a ús de mascareta, distància de seguretat, aforament limitat i toc de queda. Per aquesta raó es prevé que els propers mesos siguen històrics per a la ciutat.

El regidor delegat de Turisme i platges, **Vicent Mascarell** ha declarat que “_Les dades venen a avalar les expectatives depositades des de fa setmanes a la nostra ciutat i el treball ben fet dels professionals que estan fent de Gandia un destí turístic fantàstic_”, ha detallat el regidor de Turisme. A banda, ha afegit que tot i la possibilitat d'estar davant d’un dels millors estius de la història recent de la nostra ciutat, “_cal continuar treballant per fer de la ciutat una destinació segura, previsible, amb moltes alternatives i fer una aposta per la sostenibilitat, qualitat i innovació que vinga a reforçar la nostra oferta clàssica_”. 

[Twittear](https://twitter.com/share)